LMŽD taryba supažindinta

2019.06.19d. PROJEKTAS

**Šaudymo varžybų**

**Lietuvos medžiotojų ir žvejų draugijos**

 **„Medžioklės rago“ – 2019 taurei laimėti**

**N U O S T A T A I**

1. B**ENDROSIOS NUOSTATOS**

Siekdama tęsti medžiotojų tradicijas Lietuvos medžiotojų ir žvejų draugija kasmet rengia Draugijos narių medžioklinio sportinio šaudymo komandines - asmenines varžybas, kuriose gali dalyvauti visų Draugijos juridinių narių komandos. Komandas sudaro juridiniai Draugijos nariai. Vienas juridinis narys gali sudaryti ir deleguoti į varžybas ne daugiau kaip dvi vyrų komandas ir vieną moterų komandą. Komandą sudaro trys nariai.

Moterų komandos, ,,Damų lygą“, rungiasi visose rungtyse, jų rezultatai ir vertinimai skaičiuojami atskirai.

P.s. - Visi varžybų dalyviai gaus po atminimo ženkliuką su Draugijos logotipu.

 - Visi varžybų dalyviai dalyvaus loterijoje!

 - Pulsar yra varžybų rėmėjas!

1. **TIKSLAS IR UŽDAVINIAI**

Populiarinti šaudymą į judančius, skriejančius ir stovinčius taikinius. Kelti Draugijos narių medžioklės kultūrą, ugdyti medžiotojų šaudymo įgūdžius, meistriškumą ir išaiškinti taikliausius šaulius.

1. **VIETA, LAIKAS, ORGANIZAVIMAS**

Varžybų nuostatų rengimo, organizavimo ir vedimo darbą atlieka šaudymo varžybų organizacinis komitetas, susidedantis iš Anykščių MŽD, Molėtų MŽD, Panevėžio MŽD, Ukmergės MŽD, Utenos MŽD, UAB ,,Aktyvaus poilsio centras“ ir Zala Arms šaudymo centro atstovų. Šaudymo varžybų organizacinio komiteto pirmininkas, atlieka ir vyriausiojo varžybų teisėjo pareigas.

**VARŽYBŲ VIETA:** Anykščių rajonas, Džiugų kaimas, Zala Arms šaudymo centras: <https://goo.gl/maps/2rgMmS2A3HE2E2> .

**REGISTRACIJA**: išankstinė registracija el. paštu: saudykla@zalaarms.lt; tel.+37065715155 iki rugpjūčio mėn. 28 d. įskaitytinai. Registruojantis būtina nurodyti: komandos pavadinimą, dalyvių vardus ir pavardes, visų ginklų, kuriais bus šaudoma, pažymėjimo numeriai ir ginklų numeriai. Varžybų dieną registracija nebus vykdoma.

**VARŽYBŲ DATA IR LAIKAS:** 2019 m. rugpjūčio mėn. 31 d. ( šeštadienis ).
Registracija, pasirašymas saugaus elgesio šaudykloje žurnale: 8.00 - 9.00 val., varžybų atidarymas - 9.00 – 9.30 val. Varžybų pradžia – 10.00.

P.S. Rungtys: šaudymas į ,,bėgantį šerną“, ir compakt sporting‘as prasideda 8:00val..

**STARTINIS MOKESTIS:** komandai – **120 eurų**. Mokestis mokamas į UAB ,,Aktyvaus poilsio centras“, Džiugų k., Anykščių raj., Įmonės kodas 302466619, PVM kodas LT1000005552015, A/s LT767182100008467009, mokėjimo paskirtis ,,varžybų startinis mokestis“ ir nurodyti savo komandos pavadinimas. Tik sumokėję startinį mokestį dalyviai bus įtraukiami į starto protokolą.

1. **RUNGTYS**

**ŠAUDYMO EILIŠKUMAS:** dalyvių starto laikas ir šaudymo rungčių eiliškumas nustatomas burtų keliu. Savo starto laiką dalyviai turi sekti starto protokole. Pavardėmis į ugnies liniją dalyviai nebus kviečiami.

**RUNGTYS:**

1. **šaudymas lygiavamzdžiu šautuvu;**

1.1 compakt sporting'o rungtis 2x25.

Šaudymo tvarka: lėkštučių skaičius - 50. Šaudymo vietų skaičius - 5. Laiko limitas - 25 minutės. Į šaudymo aikšteles, bus kviečiama po šešis šaulius. Rezultatų skaičiavimas: už kiekvieną numuštą lėkštutę dalyviui skiriami keturi taškai. Maksimalus surinktų taškų skaičius – 200 tšk.

Compakt sporting'o aikštelėse lėkštutės bus paleidžiamos įvairiomis kryptimis.

Šaudoma 12-16-20 kalibro šautuvais su sportiniais šoviniais užtaisytais max 2,55 mm šratais. Šratų svoris ne didesnis kaip 28 gr. Šaudoma tik iš ,,gamykliškai“ užtaisytų šovinių.

1.2. šaudymas į „ bėgantį šerną“ 35 metrų atstumu. 10 šūvių per 5 minutes.

Šaulys pats pasirenką pusę ( iš dešinės, ar iš kairės judės taikinys ) iš kurios pradės šaudyti. Šaudoma į ,,bėgantį šerną“ judant taikiniui ir iš kairės, ir iš dešinės pusės po 5 šūvius. Surinkta taškų suma dauginama iš dviejų, Maksimalus surinktų taškų skaičius – 100 tšk.

Šaudoma 12-16-20 kalibro šoviniais, užtaisytais kulkomis.

Šaudymo lygiavamzdžiu šautuvu rungtyse leidžiami visi LR ginklų ir šaudmenų kontrolės įstatymo nedraudžiami taikymosi prietaisai.

Jeigu šaudymo lygiavamzdžiu šautuvu rungtyje pirmas tris vietas užėmę dalyviai surenka vienodai taškų, skiriamas „persišaudymas“ iki pirmo nepataikymo šaunant vienoje iš compakt sporting'o aikštelėje.

 Maksimalus surinktų taškų skaičius šaudant lygiavamzdžiu šautuvu – 300 taškų.

2. **šaudymas graižtviniu šautuvu;**

 Šaudymas 100 metrų atstumu į keturis nejudančius taikinius. 20 šūvių per 20 minučių. Jei šaunama po laiko, didžiausi taškai nubraukiami. Šoviniai privalo būti pas šaulį.

 2.1 šaudymas stovint į taikinį "stirninas" su atrama į stacionarų kuolą(medinį), 5 šūviai.

 2.2 šaudymas į taikinį "lapė" gulint be atramos (nuo rankų), 5 šūviai.

 2.3 šaudymas stovint į taikinį ,,gemzė“ su atrama į lazdelę, kuri laikoma 90 laipsnių kampu, 5 šūviai.

 2.4 šaudymas stovint į taikinį ,,šernas“ be atramos, 5 šūviai.

Rungtyje naudojami graižtviniai šautuvai atitinkantys veikiančius šalies įstatymus ne mažesnio kaip 22 Hornet kalibro. Draudžiama naudoti ginklus su bet kokia papildoma atrama.

Jeigu šaudymo graižtviniu šautuvu rungtyje pirmas tris vietas užėmę dalyviai surenka vienodai

taškų, aukštesnę vietą užims dalyvis , surinkęs daugiau 10-tukų, 9-tukų,...

 Maksimalus surinktų taškų skaičius šaudymo graižtviniu šautuvu rungtyje-200 tšk..

1. **NUGALĖTOJŲ NUSTATYMAS**

**REZULTATŲ SKAIČIAVIMAS:**

Laimi dalyvis surinkęs daugiausia taškų susumavus abiejų rungčių rezultatus. Maksimalus surinktų taškų skaičius - 500 tšk.

**KOMANDINĖS VARŽYBOS:**

Komandą sudaro 3 dalyviai iš vienos Draugijos. Komandinei įskaitai sumuojami visų komandos dalyvių rezultatai šaudant lygiavamzdžiu ir graižtviniu šautuvais. Maksimalus surinktų taškų skaičius 1500 tšk..

1. **APDOVANOJIMAI**

Komanda nugalėtoja apdovanojama pereinamuoju prizu: Lietuvos medžiotojų ir žvejų draugijos „Medžioklės rago“ taure ir diplomu, o jos nariai – medaliais ir diplomais. Komandos, užėmusios II ir III vietas, apdovanojamos taurėmis ir diplomais, komandų nariai - medaliais ir diplomais. Dalyviai, asmeninėje įskaitoje, varžybose užėmę I-III vietas apdovanojami medaliais ir diplomais. Taip pat apdovanojami ir atskirų rungčių nugalėtojai, bei prizininkai medaliais ir diplomais. Jeigu priziniame fonde pakanka lėšų, arba atsiranda rėmėjų, varžybų nugalėtojai ir prizininkai gali būti apdovanojami asmeninėmis dovanomis.

**Pagrindinis loterijos prizas – graižtvinis šautuvas,** dėl kurio varžysis **visi varžybų dalyviai**. ,,Lošimas“ dėl pagrindinio prizo bus po nugalėtojų ir prizininkų apdovanojimų.

1. **SAUGUMAS, TEISĖJAVIMAS IR BENDROS TAISYKLĖS:**

Prieš varžybas dalyviai susipažįsta su saugaus elgesio šaudykloje reikalavimais ir pasirašo saugaus elgesio instruktavimo žurnale. Varžybose bus vadovaujamasi F.I.T.A.S.C patvirtintomis kombinuoto medžioklinio šaudymo varžybų taisyklėmis.

Šaudymo rungtyse leidžiami visi LR ginklų ir šaudmenų kontrolės įstatymo nedraudžiami taikymosi prietaisai. Šautuvo diržą, pirštines ir sportinę aprangą naudoti draudžiama.

Varžybų teisėjus samdo techninis varžybų organizatorius.

Dalyviai šaudmenimis apsirūpina patys ir varžosi su savo turimais šautuvais.

Atsiradus konkrečioms nenumatytoms aplinkybėms varžybų organizatoriai ir teisėjai gali koreguoti varžybų programą ir eigą. Jie turi teisę pašalinti iš varžybų apsvaigusius nuo alkoholio ar kitų svaiginamųjų, narkotinių medžiagų varžybų dalyvius, negrąžinant jiems varžybų startinio mokesčio.

**Varžybų metu visiems šaudyklos teritorijoje esantiems žmonėms griežtai draudžiama vartoti alkoholinius gėrimus ar psichotropines medžiagas.**

Organizatoriai, esant reikalui, pasilieka teisę keisti varžybų taisykles.

P.s. LMŽD Tarybos posėdžio protokolas Nr.15, Posėdis įvyko 2019.06.19d..

 4.4 Dėl Draugijos medžioklinio šaudymo varžybų ,, Medžioklės rago“ taurei laimėti.

Nutarta:

4.4.1 Medžioklinio šaudymo varžybas ,,Medžioklės rago“ taurei laimėti surengti 2019.08.31d. Zala Arms šaudykloje.

4.4.2 Patvirtinti varžybų mokestį komandai – 120 eurų.

Varžybų formatui pritarta, nutarimai priimti bendru sutarimu.